Lumememm

Lumememm ehk lumemees on suurtest lumepallidest kokku pandud inimest meenutav skulptuur.

Eestis ehitatakse lumememm enamasti kahest või kolmest suuremast lumepallist (keha ja pea) ning lisatakse kaks väiksemat palli käteks. Silmad ja suu tehakse söetükkidest, ninaks pannakse porgand. Vahel pannakse ühte kätte ka luud või kaseoks.

Mujal pannakse lumememmele kaela ka sall ja pähe kaabu või muu peakate.

Ajalugu 
Lumememmede päritolu uurinud Bob Eckstein leidis neist esimesi märke keskajast, ühest 1380. aastal ilmunud kristlikust teosest – teose ühe lehe servale oli joonistatud lihtsakoeline kujutis lumememmest. 

Brüsselis korraldati 1511. aastal lumefestival De sneeuwpoppen van 1511, mille käigus valmistasid linlased ligikaudu 110 satiirilist ja pornograafilist lumememme.

Esimene teadaolev foto lumememmest on tehtud uelslasest fotograafi Mary Dillwyni poolt 1853. aastal.

Galerii

Vaata ka 

 skulptuur
 lumi
 Brüsseli 1511. aasta lumefestival

Viited 

Lumi
Skulptuurid